ฟรันซิสโก ฟรังโก

ฟรันซิสโก ฟรังโก บาอามอนเด (Francisco Franco Bahamonde) (ชื่อเกิด ฟรันซิสโก เปาลิโน เอร์เมเนฆิลโด เตโอดูโล ฟรังโก บาอามอนเด, Francisco Paulino Hermenegildo Teódulo Franco Bahamonde) (4 ธันวาคม พ.ศ. 2435 - 20 พฤศจิกายน พ.ศ. 2518) เป็นนายทหารชาวสเปนผู้นำพากลุ่มแห่งชาติโค่นล้มสาธารณรัฐสเปนที่ 2 ในช่วงสงครามกลางเมืองสเปน และปกครองสเปนช่วงปี พ.ศ. 2482-2518 ในฐานะผู้เผด็จการโดยการตำแหน่งเกาดีโญ (Caudillo) ประวัติศาสตร์สเปนในช่วงเวลานี้ตั้งแต่ชัยชนะของฝ่ายชาตินิยมจนถึงการเสียชีวิตของฟรังโก เป็นที่รู้จักกันทั่วไปในชื่อสเปนภายใต้การนำของฟรังโกหรือที่เรียกว่าระบอบเผด็จการฟรังโก
เกิดที่เมืองเอลเฟร์โรล แคว้นกาลิเซีย ทางภาคตะวันตกเฉียงเหนือของประเทศสเปน จบการศึกษาจากโรงเรียนนายร้อยโตเลโดในปี พ.ศ. 2453 ได้รับประสบการณ์ในการรบเป็นอย่างมากในสงครามโมร็อกโก และได้เป็นนายพลที่หนุ่มที่สุดของประเทศสเปนเมื่อปี พ.ศ. 2469 ระหว่างสมัยสาธารณรัฐสเปนที่ 2 (พ.ศ. 2474-2479) ฟรังโกได้เป็นผู้นำทำการปราบปรามกบฏชาวเหมืองอัสตูรีอัส และในปี พ.ศ. ได้รับการแต่งตั้งเป็นหัวหน้าคณะเสนาธิการทหาร
ในปี พ.ศ. 2479 ฟรังโกได้เข้าร่วมสมรู้ร่วมคิดกับฝ่ายกบฏเพื่อต่อต้านรัฐบาล (เลือกตั้งเมื่อ พ.ศ. 2479) และลงมือก่อการกบฏเมื่อวันที่ 17-18 กรกฎาคมซึ่งได้กลายเป็นชนวนสงครามกลางเมืองสเปน (พ.ศ. 2479-2482) ความเป็นผู้นำของฟรังโกในกองทัพแอฟริกาที่สำคัญยิ่งและความใกล้ชิดสนิทสนมกับอิตาลีและเยอรมนีซึ่งเข้าข้างฝ่ายกบฏ ทำให้ฟรังโกกลายเป็นนายพลผู้บัญชาการกองกำลังฝ่ายกบฏและเป็นประมุขประเทศของคณะรักชาติ ระหว่างเดือนตุลาคม 2479 - เมษายน 2482 ฟรังโกได้เป็นผู้นำคณะชาติสู่ชัยชนะ และนับแต่นั้นมาก็ได้วางรากฐานระบอบเผด็จการที่ยั่งยืนมาจนถึงวันสิ้นชีวิต 
ในระหว่างสงครามโลกครั้งที่ 2 ระยะแรกฟรังโกยืนอยู่ข้างเยอรมนีและอิตาลีในลักษณะผู้ไม่เข้าร่วมประกาศสงครามมากว่าการเป็นประเทศไม่ฝักใฝ่ฝ่ายใด แต่อย่างไรก็ดี ในปี พ.ศ. 2486 ฟรังโกได้ปรับเปลี่ยนนโยบาย นำเอาสเปนออกจากการเกี่ยวข้องกับฝ่ายอักษะได้อย่างชาญฉลาด ระหว่าง พ.ศ. 2492-2502 การต่อต้านคอมมิวนิสต์ของฟรังโกทำให้สเปนสามารถเชื่อมสัมพันธไมตรีได้เป็นอย่างดีกับฝ่ายอำนาจตะวันตก
ด้วยวิสัยทัศน์ที่มองไกล ในปี พ.ศ. 2512 จอมพลฟรังโกได้ประกาศให้เป็นที่ทราบโดยทั่วกันว่า หากตนสิ้นชีวิตไปแล้ว ขอให้มีการสถาปนาระบอบกษัตริย์ขึ้นมาใหม่โดยให้มีการปราบดาภิเษก "เจ้าชายฆวน การ์โลส" พระราชนัดดาของกษัตริย์องค์สุดท้ายขึ้นครองราชย์เป็นพระมหากษัตริย์สเปนสืบต่อไป ภายในระยะเวลาเพียง 2 ปี หลังท่านได้ถึงแก่อสัญกรรมนั้น ความเป็นเผด็จการของสเปนได้หายไปอย่างที่อาจเรียกได้เกือบไม่มีร่องรอยให้เห็น

**ดูเพิ่ม**
 ประวัติศาสตร์สเปน

**หมายเหตุ**

**อ้างอิง**

**หนังสืออ่านเพิ่มเติม**
  Blinkhorn, Martin. (1988)  Democracy and Civil war in Spain 1931–1939  Routledge. 978-0415006996.- Carroll, Warren H. (2004)  The Last Crusade: Spain 1936 Christendom Press. 978-0931888670.- Cerdá, Néstor. (October 2011) "Political Ascent and Military Commander: General Franco in the Early Months of the Spanish Civil War, July–October 1936". Journal of Military History. 75 (4) pp. 1125–1157.- Jerez Mir, Miguel; Luque, Javier. (2014) eds. Costa Pinto, António; Kallis, Aristotle.  Rethinking Fascism and Dictatorship in Europe. "State and Regime in Early Francoism, 1936–45: Power Structures, Main Actors and Repression Policy". 978-1137384416 Palgrave Macmillan. pp. 176–197.- Lines, Lisa. (2017) "Francisco Franco as Warrior: Is It Time for a Reassessment of His Military Leadership?" Journal of Military History 81 (2) pp. 513–534.- Tussell, Javier(1995)  Franco, España y la II Guerra Mundial: Entre el Eje y la Neutralidad. Spanish. Ediciones Temas de Hoy. 978-8478805013.- Tusell, Javier. (1992)  Franco en la guerra civil – Una biografia política Spanish. Editorial Tusquets. 978-8472236486.- Tusell, Javier. (1996)  La Dictadura de Franco Spanish. Altaya. 978-8448706371.

**แหล่งข้อมูลปฐมภูมิ**
 Franco, Francisco. (1922)  Marruecos : diario de una bandera. Madrid Pueyo. 434161881.- Hayes, Carlton J. H.  (1945)  Wartime mission in Spain, 1942–1945. Macmillan Company. 978-1121497245.- Hoare, Samuel.  (1946)  Ambassador on Special Mission.  UK. Collins. pp. 124–125- Hoare, Samuel. (1947)  Complacent Dictator A.A. Knopf. B0007F2ZVU.

**แหล่งข้อมูลอื่น**
 FID = pe/023777 
หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2518

หมวดหมู่:ผู้นำสูงสุด
หมวดหมู่:นายกรัฐมนตรีสเปน
หมวดหมู่:บุคคลจากแคว้นกาลิเซีย
หมวดหมู่:ทหารชาวสเปน
หมวดหมู่:นายพลชาวสเปน
หมวดหมู่:จอมพลสูงสุด
หมวดหมู่:นักลัทธิฟาสซิสต์
หมวดหมู่:ผู้ได้รับเครื่องราชอิสริยาภรณ์ ส.ร.
หมวดหมู่:ผู้นำในสงครามเย็น
หมวดหมู่:ผู้นำที่ได้อำนาจจากรัฐประหาร
หมวดหมู่:บุคคลในสงครามเย็น
หมวดหมู่:สเปนภายใต้การนำของฟรังโก